17/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29575 Comunidade de Usuarios Fonte Salgueira (A Baña)

Liping Colta Moreno de Alboran, co DNI XXXXXXXXX, en representación da Comunidade de Usuarios Fonte Salgueira, solicita de Augas de Galicia un caudal de 0,205 litros/segundo de augas procedente de dous mananciais, no lugar da Costa, parroquia da Riba (San Xoán), Concello da Baña (A Coruña), con destino ao abastecemento doméstico e ao uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29575 As características do aproveitamento son: SOLICITANTE: Comunidade de Usuarios Fonte Salgueira (A Baña) REPRESENTANTE: Liping Colta Moreno de Alboran CAUDAL: 0,205 litros/segundo DESTINO: Abastecemento doméstico e uso gandeiro ORIXE: Dous mananciais LUGAR: A Costa PARROQUIA: A Riba (San Xoán) CONCELLO: A Baña (A Coruña) O aproveitamento a legalizar ten o punto de captación situado na parcela 528 do polígono 1; punto no que hai unha arqueta construída. Dende esta, a auga vai entubada ata un depósito repartidor que contén depósitos individuais, todos feitos de cemento. A arqueta existente mellorarase a unha de dimensións 1,5 x 1,5 x 1,2 m. O repartidor de cemento substituirase por outro de aceiro inoxidable (4,90 m de ancho x 2,20 m de alto) que conterá cinco depósitos individuais de fibra de 2000 l de capacidade cada un, este repartidor construirase na parcela 552 do polígono 1. As parcelas abastecidas por este aproveitamento son 3877503NH1537N0001RX, 3877505NH1537N0001XX, 3877202NH1537N0001YX, 3777401NH1537N0001DX, 3777402NH1537N0001XX, 3777403NH1537N0001IX. Debido a que o caudal do anterior aproveitamento non é suficiente para os usos requiridos, solicítase o aproveitamento do manancial que se atopa na parcela 173 do polígono 1, na que tamén se construirá a arqueta xeral. A partir desta, mediante unha condución soterrada (0,05 m de diámetro e 540 m de lonxitude aproximada) que atravesa as parcelas 174 do polígono 1, 581 do polígono 510 do concello de Santa Comba (A Coruña), camiño, parcela 538 do polígono 1, ata chegar á parcela 539 do polígono 1 na que se atopa a caseta que contén o repartidor de aceiro inoxidable con seis saídas que conducen o caudal a seis depósitos individuais de 2000 l cada un. De cada un destes sairá un tubo de 32 mm de diámetro que levará a auga a cada unha das propiedade dos comuneiros correspondentes ás parcelas: 3778605NH1537N0001HX, 3877503NH1537N0001RX, 3877505NH1537N0001XX, 3877202NH1537N0001YX, 3777401NH1537N0001DX, 3777402NH1537N0001XX e 3777403NH1537N0001IX. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 4 de abril de 2012 O xefe do servizo territorial Ángel Gómez Rey